Нобэрэ пщэдейрэ
Мэлыжьыхьым и 25, махуэку
Астрономием и дунейпсо махуэщ
Техьэгъуэм пэщIэтыным и дунейпсо махуэщ
ДНК-м и дунейпсо махуэщ
Италиер фашизмэм къыщыIэщIагъэкIыжа махуэщ. 1945 гъэм фашист диктатор Муссолини Бенитэ къэралым ирахуауэ щытащ.
Адыгэ ныпым и махуэщ
1901 гъэм США-м и Нью-Йорк штатым дунейм щыяпэу къагъэсэбэпу щыщIадзащ автомобилхэм тралъхьэ номерхэр.
1920 гъэм Налшык япэ медицинэ IуэхущIапIэ къыщызэIуахащ.
1942 гъэм Москва къыщызэрагъэпэщащ «Гознак»-м ахъшэ къыщыщIагъэкI и IуэхущIапIэр.
1945 гъэм СССР-мрэ США-мрэ я дзэхэр Германием щыIэ Эльбэ псы Iуфэм деж щызэхуэзащ.
1945 гъэм Сан-Францискэ (США) къыщызэIуахащ Лъэпкъ Зэкъуэтхэм я Зэгухьэныгъэм и Уставыр зэхэлъхьэным теухуа дунейпсо конференцыр, къэрал 50-м я лIыкIуэхэр зыхэтар.
2007 гъэм щIалъхьащ Урысейм и япэ Президенту щыта Ельцин Борис.
Совет Союзым и Маршал, Совет Союзым щэнейрэ и ЛIыхъужь Будённый Семён къызэралъхурэ илъэси 136-рэ ирокъу.
Совет композитор-уэрэдус, СССР-м и цIыхубэ артист Соловьёв-Седой Василий къызэралъхурэ илъэси 112-рэ ирокъу.
АР-м и цIыхубэ тхакIуэ, УФ-м щэнхабзэмкIэ щIыхь зиIэ и лэжьакIуэ Лъостэн Исуф къызэралъхурэ илъэси 106-рэ ирокъу.
Совет актёр, СССР-м и цIыхубэ артист, СССР-м и Къэрал саугъэтыр зыхуагъэфэща Яковлев Юрий къызэралъхурэ илъэс 91-рэ ирокъу.
Совет актёр, УФ-м и цIыхубэ артист Кононов Михаил къызэралъхурэ илъэс 79-рэ ирокъу.
Пшынауэ Iэзэ, КъБР-м щIыхь зиIэ и артист Къуэдз Iэбубэчыр и ныбжьыр илъэс 75-рэ ирокъу.
Къэрал къулыкъущIэ, политик, ЛДПР партым и къызэгъэпэщакIуэ икIи и унафэщI Жириновский Владимир и ныбжьыр илъэс 73-рэ ирокъу.
Совет хоккеист, СССР-м спортымкIэ щIыхь зиIэ и мастер, къэралым и командэ къыхэхам хэту Олимп джэгухэм щэнейрэ щытекIуа Третьяк Владислав и ныбжьыр илъэс 67-рэ ирокъу.
КъШР-м щIыхь зиIэ и артисткэ, КъБР-м и цIыхубэ артисткэ Щэрмэт Людмилэ къыщалъхуа махуэщ
Биологие щIэныгъэхэм я доктор, профессор, къэрал лэжьакIуэ Щхьэгъэпсо Сэфарбий и ныбжьыр илъэс 65-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 18 — 19, жэщым градуси 6 — 9 щыхъунущ.
Мэлыжьыхьым и 26, мэрем
ЦIыху акъылым къилэжьа мылъкум и дунейпсо махуэщ
Радиацэ къэхъукъащIэхэм я зэранкIэ дунейм ехыжахэм я фэеплъ махуэщ
Тэтэр Республикэм и лъэпкъ гуфIэгъуэщ — я анэдэлъхубзэм и махуэщ
Марий Эл Республикэм щагъэлъапIэ лъэпкъ лIыхъужьым и махуэр
1658 гъэм Урысейм и пащтыхь Романов Алексей и унафэкIэ Москва и Кремлым и чэщанэ нэхъыщхьэм и цIэр Спасскэ жиIэу зэрахъуэкIащ.
1828 гъэм Урысей империем Уэсмэн къэралыгъуэм зауэ ирищIылIащ.
1952 гъэм Мэлбахъуэ Тимборэ Къэбэрдей АССР-м и Совет Нэхъыщхьэм и Президиумым и УнафэщIу хахащ.
1954 гъэм СССР-м и Совет Нэхъыщхьэр арэзы техъуащ и Президиумым къищта унафэм, Кърым областыр РСФСР-м хэгъэкIауэ Украин ССР-м хэгъэхьэным теухуам, икIи Совет Союзым и Конституцэм зыхуэфащэ зэхъуэкIыныгъэхэр хилъхьащ.
1986 гъэм къэуащ Чернобыль дэт атом электростанцыр. И лъэщагъкIэ ар хуэдэ 500-кIэ нэхъ гуащIэт 1945 гъэм США-м Хиросимэ щридзыха бомбэм нэхърэ. Радиацэм СССР-м и щIыналъэм щыщу километр зэбгъузэнатIэ мини 155-рэ иуцIэпIат, абы щыпсэу цIыху мелуаниблым я гъащIэмрэ узыншагъэмрэ и зэран екIынкIэ шынагъуэу.
1991 гъэм РСФСР-м и Совет Нэхъыщхьэм и УнафэщI Ельцин Борис Iэ щIидзащ «Лей зытехьа лъэпкъхэр гъэзэхуэжыным и IуэхукIэ» Законым.
Совет эстрадэм и артист, СССР-м и цIыхубэ артист Акопян Арутюн къызэралъхурэ илъэси 101-рэ ирокъу.
АР-м и политикэ лэжьакIуэ, театровед, журналист, УФ-м щэнхабзэмкIэ щIыхь зиIэ и лэжьакIуэ Щхьэлахъуэ Светланэ къыщалъхуа махуэщ.
Урысей тележурналист Киселёв Дмитрий и ныбжьыр илъэс 65-рэ ирокъу.
Къэрал къулыкъущIэ, Тамбовскэ областым и администрацэм и унафэщI Никитин Александр и ныбжьыр илъэс 43-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр уэфIу щыщытынущ. Хуабэр махуэм градус 20 — 21-рэ, жэщым градуси 8 — 10 щыхъунущ.
